Ithaca 37

KinnigBroDoareFuzuilhMont en-droTennata dre bompMunisionoùKalibr 12Kalibr 16Kalibr 20Kalibr 28ProduerIthaca Gun CompanyBloavezh krouidigezh1933Mare produiñAbaoe 1937Niver produetOuzhpenn 2.000.000Perzhioù teknikelMas (hep kartouchenn)3,60 kgHirderEtre 760 ha 1.010 mmHirder ar c'hanolEtre 330 ha 760 mmEndalc'hKarger korzennek 4, 5 pe 7 kartouchenn (mui unan er gambr)LezennRummad e Bro-C'hallB

An Ithaca zo ur fuzuilh-pomp produet gant an embregerezh stadunanat Ithaca abaoe 1937.

 Istor 
Harry Howland, ijinour en embregerezh Ithaca, a gemmas e 1931 sistem skeiñ ha distrinkañ ar Remington Model 17 ijinet gant John Browning. Evit doujañ ouzh gwirioù e-keñver brevedoù e c'hortozas Ithaca 1937 evit kregiñ da broduiñ an Ithaca 37 HUTCHCROFT Joel J, Review: Ithaca Model 37 Shotgun, Shooting Times, 16/02/2016 (lennet d'ar 05/01/2025). Disheñvel e oa diouzh kalz fuzuilhoù-pomp all abalamour d'he zoull-distrinkañ bezañ dindan an arm ha n'eo ket war e gostez : abalamour da se eo priziet gant ar gleizidi, pa ne erru ket gazoù tomm war-zu o fenn da vare an tennañ. Gwikefre an arm a c'hall lezel an tenner d'ober slamfire : trawalc'h eo chom pouezet e viz war an draen hep sevel anezhañ evit kenderc'hel da dennañ, gant ma fiñver pomp an arm. Dre se e vez uhelaet lusk-tennañ an arm THOMPSON Leroy, The Ithaca Model 37 Riot Shotgun: Historical Lookback, Firearms News, 09/08/2024 (lennet d'ar 05/01/2025).

Meur a stumm eus an Ithaca 37 a zo bet produet abaoe 1937, evit ar c'halibroù 12, 16, 20 hag 28, dezhe kanolioù 20, 26, 28 pe 30 meutad (etre 510 ha 760 mm), ha lammoù pe munudoù disheñvel hervez o implij.

 Implij 
Poblek eo bet e meteier ar polis hag an armeoù McNAB Chris, Armes à feu Encyclopédie visuelle, L'Imprévu, 2022, pp. 276-277. Implijet eo bet gant an US Marines da vare brezel Viêt Nam, ha gant an NYPD hag an LAPD e-pad pell. E dibenn ar bloavezhioù 1970 e voe kemeret e blas gant ar Remington 870 pe ar Mossberg 500 e kalz unvezioù eus an arme stadunanat. Ouzhpenn daou vilion a skouerennoù eus an Ithaca 37 zo bet produet betek hiziv.

 Daveennoù 

Rummad:Fuzuilhoù
Rummad:Armoù SUA
Rummad:Fuzuilhoù-pomp
Rummad:Fuzuilhoù-chase
Rummad:Armoù Brezel Vietnam